**תאריך: 09 במאי 2018**

**לכבוד**

**משתתפי מכרז 1/2018**

 **ג.א.נ.,**

הנדון:  **קובץ הבהרות מס' 1**

**מכרז מס' 1/2018 ביצוע עבודות מסגרות חרש וסיכוך**

**במסגרת פרויקט שיפוץ והרחבת אצטדיון בלומפילד בתל אביב - יפו**

הרשות לפיתוח כלכלי תל אביב - יפו בע"מ (להלן: "**הרשות**"), מתכבדת לעדכן בזאת כדלקמן:

# הרשות תפעל לבצע המרה של המודל הממוחשב מפורמט RVT, כפי שנמסר לרוכשי מסמכי המכרז על גבי דיסק-און-קי, לפורמט IFC. ואולם הרשות מבקשת לסייג ולציין כי ההמרה כאמור עשויה שלא לעבוד, ולכן אין הרשות מתחייבת להשלימה. מציע שרכש את מסמכי המכרז ומבקש לקבל את המודל בפורמט זה - יפנה לרשות בבקשה מתאימה. יובהר, כי ככל שתהיינה סתירות בין הפורמטים של המודל, הפורמט המקורי שפורסם במסגרת מסמכי המכרז - הוא הפורמט הקובע.

# כתב הכמויות של המכרז בפורמט אקסל הועלה לאתר הרשות ([www.ta-eda.co.il](http://www.ta-eda.co.il)). יובהר, כי ככל שתהיינה סתירות בין הפורמטים של כתב הכמויות, הפורמט המקורי שפורסם במסגרת מסמכי המכרז - הוא הפורמט הקובע.

# פרוטוקול כנס משתתפים וסיור קבלנים מיום 30.04.2018 הועלה לאתר הרשות.

# הרשות התבקשה להבהיר האם לצורך העמידה בתנאי-הסף שבסעיף 3.1.1.2 להזמנה (חלק א', פרק ב', למסמכי המכרז) ניתן להציג ניסיון של גורם שישמש בפרויקט הנוכחי כקבלן-משנה של המציע.

# התשובה שלילית - לצורך העמידה בתנאי-הסף שבסעיף 3.1.1.2 להזמנה, נדרש להציג ניסיון של המציע עצמו. כאמור בסעיף 3.1.2 להזמנה, ניסיון זה יכול להיות ניסיון של המציע במעמד של "קבלן מבצע" או במעמד של "קבלן ראשי" בפרויקטים המוצגים.

# מבלי לגרוע מהאמור לעיל - תשומת הלב להוראה נוספת המופיעה בסעיף 3.1 למפרט הטכני (חלק ב', פרק א', למסמכי המכרז), ולפיה עבודות הסיכוך של גג הקלזיפ ושל הפשיה במסגרת הפרויקט הנוכחי, תבוצענה בפועל על ידי גורם שהוא בעל ניסיון, כ"קבלן מבצע", בעבודות סיכוך כמוגדר שם (ויצוין, כי דרישות הניסיון המוגדרות בסעיף 3.1 למפרט הטכני שונות מדרישות הניסיון המוגדרות בסעיף 3.1.1.2 להזמנה). אם למציע עצמו יש, כ"קבלן מבצע", את הניסיון הנדרש בסעיף 3.1 למפרט הטכני - הוא יוכל לבצע בעצמו את עבודות הסיכוך במסגרת הפרויקט הנוכחי. אם למציע עצמו אין ניסיון, כ"קבלן מבצע", כאמור - יהא עליו להתקשר, בתוך 14 יום מצו התחלת עבודה, עם גורם שהוא בעל הניסיון הנדרש, אשר יבצע בפועל את העבודות הללו כקבלן-משנה של המציע.

# **מסמך זה מהווה חלק בלתי נפרד ממסמכי המכרז ויש לצרפו להצעה כשהוא חתום**.

 **בכבוד רב,**

 **עידו שמיר, מנכ"ל**

**אל: הרשות לפיתוח כלכלי תל אביב יפו בע"מ**

**תל אביב, קריית עתידים, בניין מס' 2**

הנני מאשר קבלת המסמך

**שם המציע: \_\_\_\_\_\_\_\_\_\_\_\_\_\_\_\_\_\_\_\_**

**חתימה וחותמת של המציע: \_\_\_\_\_\_\_\_\_\_\_\_\_\_\_\_\_\_\_\_**

**שם/שמות החותם/החותמים: \_\_\_\_\_\_\_\_\_\_\_\_\_\_\_\_\_\_\_\_**